Cool Hand Luke
<s>Cool Hand Luke (), u bivšoj Jugoslaviji distribuiran pod naslovom Hladnoruki kažnjenik, je američki igrani film snimljen 1967. godine u režiji Stuarta Rosenberga, poznat kao jedno od klasičnih ostvarenja zatvorskog žanra.</s>

<s>Film se temelji na istoimenom romanu Donna Pearcea, bivšeg profesionalnog kriminalca, djelomično inspiriranog autorovim vlastitim iskustvima u zatvoru na Floridi.</s><s>Protagonist, čiji lik tumači Paul Newman, je Luke Jackson, odlikovani veteran korejskog rata koji, nakon što je jedne noći pijan porazbijao parking-automate, za svoj čin bude osuđen na dvije godine zatvora te poslan u kaznionicu gdje će zbog svoje svojeglavosti i buntovne prirode doći u sukob kako sa vlastima na čelu sa okrutnim upravnikom (čiji lik tumači Strother Martin), tako i neslužbenim vođom zatvorenika Draglineom (čiji lik tumači George Kennedy).</s><s>Radnja prikazuje kako zahvaljujući svojoj domišljatosti, šarmu i smislom za humor postepeno stiče simpatije i poštovanje drugih zatvorenika, uključujući i samog Draglinea, ali i kako njegovo uporno odbijanje da se pokori zatvorskim pravilima dovodi do tragedije.</s>

<s>Cool Hand Luke je postigao izuzetnu gledanost, te se smatra jednim od najuspjelijih ostvarenja u Newmanovoj karijeri.</s><s>Osim Newmana brojne pohvale je dobio i autor muzike Lalo Schiffrin, koji je vješto koristio motive jazza, ali i sprituala kako bi stvorio posebnu atmosferu, isto kao i karakterni glumci Martin i Kennedy, koji je za svoj nastup osvojio Oscar za najboljeg sporednog glumca, i poslije tvrdio da mu je film preporodio karijeru, omogućivši mu da prestane tumačiti negativce.</s><s>Uspjeh filma se, međutim, najviše pripisuje tome što je svojom temom pogodio duh vremena, odnosno antiestablišmentski svjetonazor mlade publike koja se voljela identificirati sa buntovnim protagonistom.</s><s>U tom smislu se Cool Hand Luke često shvaćao kao svojevrsna alegorija na tadašnji sukob generacija, odnosno suprotstavljanje mladih vlasti koja ih je prisilno regrutirala i slala u vijetnamski rat isto onako kao što protagonista šalje u zatvor.</s><s>Filmu se također pripisivala i kršćanska simbolika, odnosno prikaz protagonista kao Isusa.</s><s>To se odnosilo i na scenu u kojoj upravnik podvrgava Lukea fizičkoj kazni i svoj postupak opravdava zlokobnim riječima "Ovo što imamo ovdje je neuspjeh u komunikaciji"; te su riječi mnogo godina kasnije iskorištene kao početak pjesme Civil War grupe Guns'N'Roses.</s>

<s>Uloge</s>

<s>Paul Newman ...</s><s>Lucas "Luke" Jackson
George Kennedy ...</s><s>Dragline
Strother Martin ...</s><s>Kapetan
Jo Van Fleet ...</s><s>Lukeova majka Arletta
Joy Harmon ...</s><s>Djevojka (Lucille)
Morgan Woodward ...</s><s>Boss Godfrey
Luke Askew ...</s><s>Boss Paul
Robert Donner ...</s><s>Boss Shorty
Clifton James ...</s><s>Carr
John McLiam ...</s><s>Boss Keen
Andre Trottier ...</s><s>Boss Popler
Charles Tyner ...</s><s>Boss Higgins
J.D. Cannon ...</s><s>Society Red
Lou Antonio ...</s><s>Koko
Robert Drivas ...</s><s>Loudmouth Steve
Marc Cavell ...</s><s>Rabbitt
Richard Davalos ...</s><s>Blind Dick
Warren Finnerty ...</s><s>Tattoo
Dennis Hopper ...</s><s>Babalugats
Wayne Rogers ...</s><s>Gambler
Harry Dean Stanton ...</s><s>Tramp
Ralph Waite ...</s><s>Alibi
Anthony Zerbe ...</s><s>Dog Boy
Buck Kartalian ...</s><s>Dynamite
Joe Don Baker ...</s><s>Fixer</s>

<s>Izvori</s>

<s>Vanjske veze</s>

<s></s>

<s>Američki filmovi
Dramski filmovi
Zatvorski filmovi
Authority control 2</s>

